Dôležité právne oznámenie

|

52009PC0429

Návrh nariadenie rady, ktorým sa ukončuje čiastočné predbežné preskúmanie antidumpingových opatrení uložených nariadením Rady (ES) č. 1487/2005 na dovoz určitých hotových tkanín z polyesterového vlákna s pôvodom v Čínskej ľudovej republike  /* KOM/2009/0429 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 19.8.2009KOM(2009) 429 v konečnom zneníNávrhNARIADENIE RADY,ktorým sa ukončuje čiastočné predbežné preskúmanie antidumpingových opatrení uložených nariadením Rady (ES) č. 1487/2005 na dovoz určitých hotových tkanín z polyesterového vlákna s pôvodom v Čínskej ľudovej republikeDÔVODOVÁ SPRÁVA1. Kontext návrhu |Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmeneného a doplneného nariadením Rady 2117/2005 z 21. decembra 2005 (ďalej len „základné nariadenie“), v konaní týkajúcom sa dovozu určitých hotových tkanín z polyesterového vlákna s pôvodom v Čínskej ľudovej republike (ďalej len „ČĽR“). |Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení. |Existujúce ustanovenia v oblasti návrhu Nariadenie Rady (ES) č. 1487/2005 z 12. septembra 2005, ktorým sa ukladá konečné antidumpingové clo na dovoz určitých hotových tkanín z polyesterového vlákna s pôvodom v Čínskej ľudovej republike (ďalej len „ČĽR“), naposledy zmenené a doplnené nariadením Rady (ES) č. 1087/2007 z 18. septembra 2007. |Súlad s ostatnými politikami a cieľmi Únie Neuplatňuje sa. |2. Konzultácie so zainteresovanými stranami a hodnotenie vplyvu |Konzultácie so zainteresovanými stranami |V súlade s ustanoveniami základného nariadenia príslušné zainteresované strany už mali možnosť obhajovať svoje záujmy počas prešetrovania. |Získavanie a využívanie expertízy |Externá expertíza nebola potrebná. |Hodnotenie vplyvu Tento návrh je výsledkom implementácie základného nariadenia. V základnom nariadení sa nestanovuje všeobecné hodnotenie vplyvu, ale uvádza sa úplný zoznam podmienok, ktoré sa musia posúdiť. |3. Právne prvky návrhu |Zhrnutie navrhovaného opatrenia Dňa 26. júna 2008 Komisia začala čiastočné predbežné revízne prešetrovanie obmedzené na rozsah výrobku antidumpingových opatrení uplatniteľných na dovoz určitých hotových tkanín z polyesterového vlákna s pôvodom v ČĽR. Žiadateľ tvrdil, že typ výrobku tzv. „tkanina na výrobu pásky“ by mal byť vylúčený z rozsahu pôsobnosti opatrení, a to z toho dôvodu, že tento výrobok má odlišné vlastnosti a konečné použitia ako ostatné typy výrobku v rozsahu pôsobnosti opatrení. Na základe prešetrovania sa zistilo, že napriek rozdielom majú tkanina na výrobu pásky a ostatné typy výrobku v rozsahu pôsobnosti opatrení rovnaké základné fyzikálne, technické a chemické vlastnosti. Navyše nebolo možné dokázať, že tkanina na výrobu pásky mala jediné možné použitie a že tento výrobok a ostatné typy výrobku v rozsahu pôsobnosti opatrení neboli zameniteľné. Z tohto dôvodu sa usudzuje, že čiastočné predbežné preskúmanie antidumpingových opatrení uplatniteľných na dovoz určitých hotových tkanín z polyesterového vlákna s pôvodom v Čínskej ľudovej republike by malo byť ukončené bez zmeny platných opatrení. Z tohto dôvodu sa navrhuje, aby Rada prijala pripojený návrh nariadenia o ukončení čiastočného predbežného preskúmania, ktoré sa má uverejniť v Úradnom vestníku. |Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005 z 21. decembra 2005. |Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z tohto dôvodu: |Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. Uvedenie údajov o spôsobe, akým sa finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizuje a ako je úmerná cieľu návrhu, sa na tento prípad nevzťahuje. |Výber nástrojov |Navrhovaný nástroj: nariadenie. |Iné prostriedky by neboli primerané, pretože základné nariadenie nestanovuje alternatívne možnosti. |4. Vplyv na rozpočet |Návrh nemá žiadny vplyv na rozpočet Spoločenstva. |NávrhNARIADENIE RADY,ktorým sa ukončuje čiastočné predbežné preskúmanie antidumpingových opatrení uložených nariadením Rady (ES) č. 1487/2005 na dovoz určitých hotových tkanín z polyesterového vlákna s pôvodom v Čínskej ľudovej republikeRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 11 ods. 3,so zreteľom na návrh predložený Komisiou po porade s poradným výborom,keďže:1. PLATNÉ OPATRENIA(1) Nariadením (ES) č. 1487/2005[2] (ďalej len „pôvodné nariadenie“) Rada uložila konečné antidumpingové clo na dovoz určitých hotových tkanín z polyesterového vlákna (ďalej len „tkaniny z polyesterového vlákna“ alebo „príslušný výrobok“) s pôvodom v Čínskej ľudovej republike (ďalej len „ČĽR“ alebo „príslušná krajina“). Obdobie prešetrovania použité v prešetrovaní, ktoré viedlo k prijatiu uvedeného nariadenia (ďalej len „pôvodné prešetrovanie“), sa vzťahovalo na obdobie od 1. apríla 2003 do 31. marca 2004 (ďalej len „pôvodné obdobie prešetrovania“).(2) Po opätovnom antiabsorpčnom prešetrovaní boli tieto opatrenia zmenené a doplnené nariadením Rady (ES) č. 1087/2007[3]. Sadzby cla, ktoré sú platné v súčasnosti, sa pohybujú v rozmedzí od 14,1 % do 74,8 %.2. POSTUP2.1. Žiadosť o preskúmanie(3) Komisia 1. apríla 2008 dostala žiadosť podľa článku 11 ods. 3 základného nariadenia o začatie čiastočného predbežného preskúmania, či sú určité typy výrobku v rozsahu pôsobnosti súčasných antidumpingových opatrení.(4) Žiadosť podala spoločnosť Hüpeden GmbH & Co KG (ďalej len „žiadateľ“), dovozca so sídlom v Nemecku.(5) Žiadateľ tvrdil, že výrobok, ktorý dováža, sa používa len na výrobu špeciálnej lepiacej pásky na izoláciu káblov v káblových zväzkoch motorov, najmä motorov áut (ďalej len „tkanina na výrobu pásky“) a že technické a chemické vlastnosti tohto výrobku sa líšia od technických a chemických vlastností príslušného výrobku stanovených v pôvodnom prešetrovaní. Podľa žiadateľa je odlišná najmä pevnosť v ťahu a farba tkaniny na výrobu pásky. Žiadateľ preto tvrdil, že tkanina na výrobu pásky by sa mala pokladať za výrobok mimo rozsahu pôsobnosti pôvodného prešetrovania, a teda uvedené opatrenia by sa na tento výrobok nemali vzťahovať.2.2. Začatie konania(6) Komisia po porade s poradným výborom stanovila, že existujú dostatočné dôkazy na začatie čiastočného predbežného preskúmania a prostredníctvom oznámenia uverejneného v Úradnom vestníku Európskej únie[4] 26. júna 2008 informovala o začatí čiastočného predbežného preskúmania, v súlade s článkom 11 ods. 3 základného nariadenia, obmedzeného na preskúmanie rozsahu výrobku. Preskúmaním sa malo najmä stanoviť, či tkanina na výrobu pásky patrí do rozsahu príslušného výrobku vymedzeného v pôvodnom prešetrovaní.2.3. Revízne prešetrovanie(7) Komisia o začatí čiastočného predbežného revízneho prešetrovania oficiálne informovala orgány ČĽR a všetky ostatné strany, o ktorých bolo známe, že sa ich táto záležitosť týka, t. j. vyvážajúcich výrobcov v príslušnej krajine, výrobcov ako aj používateľov a dovozcov v Spoločenstve. Zainteresované strany mali možnosť písomne oznámiť svoje stanoviská a požiadať o vypočutie v rámci lehoty stanovenej v oznámení o začatí prešetrovania. Všetky zainteresované strany, ktoré o to požiadali a preukázali, že by z konkrétnych dôvodov mali byť vypočuté, boli vypočuté.(8) Komisia zaslala dotazníky všetkým príslušným stranám a všetkým ostatným stranám, ktoré sa prihlásili v lehote stanovenej v oznámení o začatí preskúmania.(9) Vzhľadom na rozsah preskúmania nebolo na účely tohto preskúmania stanovené žiadne obdobie prešetrovania. Informácie poskytnuté vo vyplnených dotazníkoch sa týkali obdobia od 1. júla 2007 do 30. júna 2008 (ďalej len „posudzované obdobie“). V súvislosti s posudzovaným obdobím sa vyžiadali informácie týkajúce sa objemu a hodnoty predaja/nákupu, objemu výroby a kapacity, pokiaľ ide o tkaninu na výrobu pásky a všetky typy tkanín z polyesterového vlákna. Navyše príslušné strany boli požiadané, aby sa vyjadrili ku všetkým rozdielom medzi tkaninou na výrobu pásky a inými typmi tkanín z polyesterového vlákna, príp. ich podobným vlastnostiam, z hľadiska ich výrobného procesu, technických vlastností, konečných použití, zameniteľnosti a pod.(10) Vyplnené dotazníky zaslali žiadateľ, jeden čínsky vyvážajúci výrobca tkaniny na výrobu pásky, jeden výrobca tkaniny na výrobu pásky zo Spoločenstva, dvaja výrobcovia ostatných typov hotových tkanín z polyesterového vlákna zo Spoločenstva a jeden používateľ tkaniny na výrobu pásky.(11) Komisia získala a overila všetky informácie, ktoré považovala za potrebné na účely posúdenia, či je potrebné zmeniť rozsah pôsobnosti existujúcich antidumpingových opatrení a vykonala overovanie na mieste v priestoroch týchto spoločností:-  Hüpeden GmbH & Co. KG, Hamburg, Nemecko,-  TFE Textil, Nüziders, Rakúsko,-  Wujiang Glacier Fabrics, Wujiang, Čínska ľudová republika.(12) Všetky strany boli informované o základných skutočnostiach a úvahách, na základe ktorých boli prijaté závery súčasného revízneho prešetrovania (ďalej len „konečné zverejnenie“). Tiež im bola poskytnutá lehota, počas ktorej sa po tomto zverejnení mohli vyjadriť.(13) Ústne a písomné pripomienky predložené stranami sa náležite posúdili a reakcie na ne sú uvedené v nasledujúcich odôvodneniach.3. PRÍSLUŠNÝ VÝROBOK(14) Príslušným výrobkom, ako je vymedzený v pôvodnom nariadení, sú tkaniny z priadze zo syntetického vlákna obsahujúce 85 % alebo viac hmotnosti tvarovaných a/alebo netvarovaných polyesterových vlákien, farbené (vrátane farbených nabielo) alebo potlačené, s pôvodom v Čínskej ľudovej republike, v súčasnosti zaradené pod kódy KN ex 5407 51 00, 5407 52 00, 5407 54 00, ex 5407 61 10, 5407 61 30, 5407 61 90, ex 5407 69 10 a ex 5407 69 90.4. ZISTENIA PREŠETROVANIA(15) Najskôr sa preskúmalo, či sa na tkaninu na výrobu pásky vzťahujú opatrenia uložené na určité hotové tkaniny z polyesterového vlákna s pôvodom v ČĽR opísané v pôvodnom nariadení. Následne sa preskúmalo, či by bolo možné zmeniť rozsah výrobku z dôvodu, že tkanina na výrobu pásky a ostatné typy tkanín z polyesterového vlákna netvoria jeden výrobok.4.1. Rozsah pôvodného prešetrovania(16) Pripomína sa, že tkaniny z polyesterového vlákna sa vyrábajú votkávaním priadzí z polyesteru do tkaniny a aplikovaním ukončenia na tejto tkanine. Priadze môžu byť tiež predfarbené. Ukončenie zvyčajne pozostáva z potlačenia alebo farbenia tkanín, ale je možné aplikovať aj iné ukončenie, aby sa dosiahol efekt „broskyňovej pokožky“ alebo aby sa tkanina stala napríklad nepremokavou.(17) V odôvodnení 8 pôvodného nariadenia sa uvádza, že sa musí rozlišovať medzi príslušným výrobkom a tkaninami z polyesterového vlákna z priadzí rôznych farieb, v prípade ktorých sa predfarbená priadza votká do tkaniny a vzorka sa vytvorí votkaním vzoru. Tieto tkaniny patria pod kódy KN 5407 53 00 a 5407 61 50 a rozsah výrobku sa na ne nevzťahuje, a teda ani platné antidumpingové opatrenia.(18) Žiadateľ vo svojej žiadosti o preskúmanie tvrdil, že tkanina na výrobu pásky nepatrí do rozsahu príslušného výrobku vymedzeného v pôvodnom nariadení, pretože je vyrobená z predfarbených priadzí, a teda predstavuje výrobok opísaný v odôvodnení 17. Žiadateľ tiež vysvetlil, že dôsledne deklaroval svoj dovoz tkaniny na výrobu pásky s pôvodom v ČĽR pod kódom KN 5407 53 00 aj pred uložením antidumpingových opatrení v roku 2005. Pokiaľ ide o toto tvrdenie, malo by sa poznamenať, že antidumpingové ani súčasné nariadenie nie je primeraným právnym nástrojom na rozhodnutie, pod ktorým kódom KN mali byť zaradené konkrétne zásielky. Týmto sa majú zaoberať hlavne národné orgány, ktoré v prípade potreby používajú záväzné informácie o nomenklatúrnom zatriedení tovaru a/alebo si pomáhajú žiadosťou o prejudiciálne konanie Súdneho dvora Európskych spoločenstiev. Ak by sa však na žiadny z týchto výrobkov dovezených žiadateľom antidumpingové clo uložené pôvodným nariadením nevzťahovalo, toto revízne preskúmanie by nemalo žiadny praktický zmysel. V tejto súvislosti sa prešetrovaním ukázalo, že tkanina na výrobu pásky sa vyrába z predfarbených priadzí, ale tiež sa ukázalo, že tieto priadze majú rovnakú farbu a že votkaním týchto priadzí sa nevytvára žiadny zjavný vzor. Preto je na účely tohto prešetrovania možné usudzovať, že tkaninu na výrobu pásky je možné odlíšiť od výrobku opísaného v odôvodnení 17.(19) Po konečnom zverejnení žiadateľ tvrdil, že tkanina na výrobu pásky by sa mala pokladať za vyrobenú z rôznofarebných priadzí, pretože uhlík, ktorý sa v polyesterovej priadzi neroztopí rovnomerne, vytvára v priadzi odtiene čiernej farby. Žiadateľ toto tvrdenie podložil odkazom na poznámky k podpoložke v oddiele XI časti dva v prílohe I k nariadeniu Rady (ES) č. 2658/87 o colnej a štatistickej nomenklatúre a o Spoločnom colnom sadzobníku[5], v ktorých vymedzenie tkaniny z rôznofarebných priadzí zahŕňa tkaniny, ktoré sú z priadzí rôznych odtieňov tej istej farby, a odkazom na stanoviská nezávislých odborníkov.(20) V odpovedi na toto tvrdenie sa pripomína, že cieľom tohto nariadenia nie je vymedziť, pod ktorým kódom KN by mal byť dovoz tkaniny na výrobu pásky zaradený. Preto sa toto tvrdenie nepovažovalo za relevantné na účely tohto prešetrovania, keďže ako sa už uviedlo, záležitosťami týkajúcimi sa colného zatriedenia sa majú zaoberať hlavne príslušné národné orgány.(21) Vo svojej žiadosti o preskúmanie žiadateľ tiež tvrdil, že na začiatku a v dočasnej fáze sa pôvodné prešetrovanie zameralo iba na tkaniny z polyesterového vlákna na odevné aplikácie a že len tieto typy tkanín mali byť zahrnuté do vymedzenia príslušného výrobku a antidumpingové opatrenia sa mali vzťahovať len na ne. Tvrdil tiež, že rozsah výrobku pôvodného prešetrovania sa rozšíril na všetky typy použitia až v pôvodnom nariadení, ktorým sa ukladajú konečné antidumpingové opatrenia. A tvrdil aj to, že tkanina na výrobu pásky sa používa v automobilovom priemysle na veľmi špecifickú aplikáciu, a preto by nemala byť považovaná za súčasť príslušného výrobku.(22) Pokiaľ ide o toto tvrdenie, poznamenáva sa, že v oznámení o začatí pôvodného prešetrovania[6] sa uviedol odkaz na tkaniny z polyesterového vlákna „bežne používané na odevné aplikácie“ a nie na tkaniny z polyesterového vlákna výlučne používané na odevné aplikácie. To znamená, že medzi začatím prešetrovania a uložením konečných opatrení nedošlo k rozšíreniu príslušného výrobku, ako tvrdí žiadateľ. Okrem toho, okrem objasnenia rozsahu výrobku, t. j. zahrnutia tkanín z polyesterového vlákna „farbených nabielo“, nie je žiadny iný rozdiel medzi príslušným výrobkom vymedzeným v nariadení (ES) č. 426/2005[7] (ďalej len „dočasné nariadenie“) a konečným nariadením pôvodného prešetrovania (t. j. pôvodným nariadením). Ani v jednom nariadení sa ani v normatívnej časti (článok 1 ods. 1) ani v texte (odôvodnenia), ktoré sa týkajú vymedzenia príslušného výrobku, nevylučujú tkaniny z polyesterového vlákna dovezené na špecifické konečné použitie z pôsobnosti cla. V dočasnom nariadení, najmä v odôvodnení 11 v prvej vete, je príslušný výrobok opísaný z hľadiska fyzikálnych vlastností. Aj tu sa uvádza, že tkaniny z polyesterového vlákna sa „bežne“ používajú na výrobu odevných aplikácií bez toho, aby to bola podmienka na to, aby sa na ne vzťahovalo prešetrovanie a/alebo (dočasné) clo. Neskôr, vzhľadom na viaceré možné aplikácie, ktoré sa zistili v priebehu pôvodného prešetrovania, ako napríklad dekorácia nábytku alebo príbytkov, sa v odôvodnení 6 pôvodného nariadenia jasne pripomenulo, že vymedzenie výrobku sa vzťahuje na všetky tkaniny z polyesterového vlákna bez ohľadu na ich konečné použitie. Preto boli tkanina na výrobu pásky a všetky tkaniny z polyesterového vlákna, vrátane tkanín z polyesterového vlákna na automobilové aplikácie, zahrnuté do vymedzenia príslušného výrobku v pôvodnom prešetrovaní.(23) Podobne žiadateľ tvrdil, že v pôvodnom prešetrovaní nemohol riadne uplatniť svoje právo na obhajobu, keďže rozsah príslušného výrobku sa medzi dočasnou a konečnou fázou rozšíril, pričom možným zainteresovaným stranám neboli zaslané žiadne špecifické informácie týkajúce sa tejto zmeny. Žiadateľ tvrdil, že to bolo dôvodom, prečo pri pôvodnom prešetrovaní nespolupracoval ani on ani jeho čínsky dodávateľ.(24) Pripomína sa, že ako sa uvádza v odôvodnení 22, vymedzenie výrobku sa v priebehu pôvodného prešetrovania nerozšírilo, keďže iné možné použitia okrem odevných aplikácií sa brali do úvahy už od začiatočnej fázy. Okrem toho, žiadateľ je skúseným obchodným dovozcom, ktorý spolupracoval pri iných antidumpingových prešetrovaniach, a preto veľmi dobre pozná postupy a zdroje informácií (ako napríklad Úradný vestník), pokiaľ ide o tieto prešetrovania. V tejto súvislosti je dôležité poznamenať, že ako je uvedené v odôvodneniach 9 a 10 pôvodného nariadenia, po uverejnení dočasného nariadenia niekoľko zainteresovaných strán vznieslo námietky voči uloženiu opatrení na tkaniny z polyesterového vlákna na iné ako odevné aplikácie (napr. nábytok, dekorácia príbytku, dáždniky). To znamená, že zainteresované strany pochopili, že prešetrovanie nebolo nikdy obmedzené výlučne na tkaniny z polyesterového vlákna používané na odevné aplikácie. Na základe uvedeného sa toto tvrdenie muselo zamietnuť.(25) Po konečnom zverejnení okrem toho žiadateľ tvrdil, že v priebehu pôvodného prešetrovania predložil pripomienky a že zároveň aktívne o prípade diskutoval s viacerými textilnými združeniami zúčastnenými na prešetrovaní. Podľa neho Komisia nikdy nijako nenaznačila, že na tkaninu na výrobu pásky by sa mohol vzťahovať rozsah prešetrovania alebo rozsah pôsobnosti opatrení.(26) Po prvé je potrebné poznamenať, že je jasné, že žiadateľ bol úplne informovaný o existencii pôvodného prešetrovania. Navyše, ako sa už vysvetlilo, toto prešetrovanie sa od začiatku vzťahovalo na tkaniny z polyesterového vlákna. Žiadateľ okrem toho nepredložil žiadne dôkazy, že Komisia niekedy vylúčila tkaninu na výrobu pásky z rozsahu pôvodného prešetrovania alebo že by to ktorákoľvek strana Komisii niekedy navrhla. Pripomienky predložené žiadateľom počas pôvodného prešetrovania sa v skutočnosti týkali všeobecných aspektov konania z hľadiska záujmu Spoločenstva a otázok týkajúcich sa možného zaradenia bielenej alebo nebielenej tkaniny do rozsahu antidumpingových opatrení. Je možné, že žiadateľ sa domnieval, že pokiaľ ide o jeho dovoz tkaniny na výrobu pásky, pôvodné prešetrovanie sa ho netýka. Ak to bolo skutočne tak, mohlo to byť spôsobené skutočnosťou, že žiadateľ deklaroval svoj dovoz tkaniny na výrobu pásky pod kódom KN 5407 53 00, na ktorý sa pôvodné prešetrovanie nevzťahovalo. Na rozsah prešetrovania však skutočnosť, že jeden subjekt deklaroval tovar, na ktorý sa vzťahuje rozsah prešetrovania, pod nesprávnym kódom KN, nemá vplyv. Na základe toho sa toto tvrdenie žiadateľa muselo zamietnuť.(27) Vzhľadom na uvedené sa potvrdzuje, že tkanina na výrobu pásky s pôvodom v ČĽR patrí do rozsahu pôsobnosti opatrení opísaného v pôvodnom nariadení.4.2. Porovnanie tkaniny na výrobu pásky s ostatnými typmi tkanín z polyesterového vlákna(28) S cieľom preskúmať, či tkanina na výrobu pásky a ostatné typy tkanín z polyesterového vlákna tvoria jeden výrobok, sa tkanina na výrobu pásky a ostatné typy tkanín z polyesterového vlákna porovnali z hľadiska fyzikálnych, technických a/alebo chemických vlastností. Preskúmali sa aj ďalšie vedľajšie kritériá, ako je výrobný proces, ceny, konečné použitia a vzájomná zameniteľnosť.4.2.1. Fyzikálne a technické vlastnosti tkaniny na výrobu pásky(29) Prešetrovaním sa ukázalo, že priadze používané na prípravu nití pred tkaním tkaniny na výrobu pásky obsahujú malé množstvo uhlíka (menej ako 3 %). Na výrobu tejto priadze sa vločky obsahujúce uhlík roztavia s vločkami čistého polyesteru a tavenina sa pretláča cez malé otvory, čím sa vyrobia čierne vlákna. Tieto vlákna sa potom spriadajú do čiernych priadzí.(30) Pridanie uhlíka do suroviny spôsobuje, že tkanina na výrobu pásky získa čierne zafarbenie odolné proti úpravám, pri ktorých dochádza k odfarbeniu, či už chemickým (pranie v mydle alebo namáčanie do roztoku s rozpúšťadlom) alebo mechanickým (oter za sucha alebo za mokra). Použitie tejto suroviny tiež znižuje pevnosť v ťahu tkaniny na výrobu pásky v porovnaní s ostatnými typmi tkanín z polyesterového vlákna vyrobenými z rovnakého počtu nití.(31) Žiadateľ tvrdil, že tkaninu na výrobu pásky je možné odlíšiť od ostatných typov tkanín z polyesterového vlákna aj tým, že vzhľadom na jej nižšiu pevnosť v ťahu je možné roztrhnúť ju rukou. Táto vlastnosť tkaniny na výrobu pásky je špecifickou požiadavkou automobilového priemyslu, aby pracovníci mohli pri príprave izolovaných káblov lepiacu pásku rýchlo roztrhnúť.(32) Výrobca tkaniny na výrobu pásky zo Spoločenstva v súčasnosti vyrába iný typ tkaniny na výrobu pásky, tiež používaný automobilovým priemyslom, ktorý nie je možné roztrhnúť rukou. Aj táto tkanina je vyrobená z priadzí s pridaním uhlíka, ale množstvo uhlíka v priadzi je nižšie než v tkanine na výrobu pásky vyrobenej spolupracujúcim čínskym vyvážajúcim výrobcom a dovážanej žiadateľom. Táto výrobná činnosť a špecifikácie výrobku predávaného výrobcom zo Spoločenstva boli predmetom pozorovania počas overovacej návštevy Komisie. Zistilo sa, že aj ostatné typy tkanín z polyesterového vlákna je možné roztrhnúť rukou, ak je počet nití v tkanine nízky. Preto sa táto vlastnosť nemohla pokladať za skutočnú charakteristiku tkaniny na výrobu pásky, v porovnaní s ostatnými typmi tkanín z polyesterového vlákna, alebo charakteristiku, ktorá by umožnila vylúčenie tohto výrobku z vymedzenia príslušného výrobku. To isté sa vzťahuje aj na porovnanie pevnosti v ťahu.(33) Po konečnom zverejnení žiadateľ trval na tom, že tkanina na výrobu pásky má odmerateľne nižšiu pevnosť v ťahu ako tkaniny z polyesterového vlákna, keďže pevnosť v ťahu tkaniny na výrobu pásky je o 20 % nižšia než pevnosť v ťahu tkanín z polyesterového vlákna s rovnakým počtom priadzí. Uznal, že tkaniny z polyesterového vlákna s nízkym počtom priadzí je možné roztrhnúť rukou, ale takéto tkaniny nemusia byť vhodné na povrstvenie lepidlom, keďže lepidlo by z dôvodu nízkej hustoty presiaklo cez tkaninu.(34) Pokiaľ ide o toto tvrdenie, poznamenáva sa, že počas prešetrovania nebola žiadna zainteresovaná strana schopná stanoviť jasnú a objektívnu hranicu vo vzťahu k pevnosti v ťahu, aby sa tkanina na výrobu pásky mohla odlíšiť od ostatných typov tkanín z polyesterového vlákna, a nielen od tkanín z polyesterového vlákna s rovnakým počtom priadzí. Okrem toho prešetrovaním sa zistilo, že tkanina na výrobu pásky s vyššou pevnosťou v ťahu sa môže vyrobiť podľa špecifikácií na základe žiadosti zákazníkov používajúcich tento výrobok. Nakoniec, žiadateľ neuviedol absolútne hranice pre pevnosť v ťahu a hustotu, pri ktorých by lepidlo presiaklo cez tkaninu. Tieto tvrdenia sa preto museli zamietnuť.(35) Pokiaľ ide o charakter suroviny použitej v tkanine na výrobu pásky, pripomína sa, že množstvo uhlíka v priadzi je veľmi nízke: od 1 % do 3 % podľa toho, o ktorú z tkanín na výrobu pások skúmaných počas prešetrovania ide. Prešetrovaním sa tiež ukázalo, že nie je možné odmerať presné množstvo uhlíka po tom, čo sa priadza pripraví. Preto je veľmi ťažké zistiť obsah uhlíka v tkanine. Potvrdil to aj žiadateľ vo svojich pripomienkach predložených po konečnom zverejnení.(36) Pokiaľ ide o farbu tkaniny na výrobu pásky, najskôr treba uviesť, že na rozdiel od tvrdení žiadateľa, že tkanina na výrobu pásky môže byť len čierna, hotová tkanina na výrobu pásky môže byť buď čierna alebo sivastá v závislosti od množstva uhlíka v priadzi. Zdôrazňuje sa, že tkaniny z polyesterového vlákna farbené po tkaní na čierno alebo sivasto vyzerajú presne tak isto ako tkanina na výrobu pásky a že tieto dva odlišné typy nie je možné voľným okom odlíšiť.(37) Pokiaľ ide o stálosť farby tkaniny na výrobu pásky, uznáva sa, že tkanina na výrobu pásky je odolná proti úpravám, pri ktorých dochádza k odfarbeniu, ale v priebehu prešetrovania sa zistilo, že aj tkaniny z polyesterového vlákna vyrobené z predfarbenej priadze môžu byť odolné proti odfarbeniu. Okrem toho počas prešetrovania nebolo možné stanoviť nijakú odmerateľnú hranicu na odlíšenie tkanín, pri ktorých dochádza k odfarbeniu a tkanín, pri ktorých k odfarbeniu nedochádza, najmä pokiaľ ide o tkaniny z polyesterového vlákna vyrobené z predfarbených priadzí. Poznamenáva sa, že podľa poznámok k podpoložke v oddiele XI časti dva v prílohe I k nariadeniu Rady (ES) č. 2658/87 o colnej a štatistickej nomenklatúre a o Spoločnom colnom sadzobníku, vymedzenie pojmu „farbené tkaniny“ zahŕňa tkaniny z farebných priadzí jednotného odtieňa. V tom istom dokumente vymedzenie „farebnej priadze“ zahŕňa priadze farbené v hmote iným ako bielym farbivom. Z tohto dôvodu odolnosť proti odfarbeniu nie je možné považovať za zásadný rozdiel medzi tkaninou na výrobu pásky a ostatnými typmi tkanín z polyesterového vlákna.(38) Po konečnom zverejnení žiadateľ predložil správu technického inštitútu, ktorý sa špecializuje na textilné a chemické výrobky, cieľom ktorej bolo dokázať, že stálosť farby tkaniny na výrobu pásky bola skutočnou charakteristikou tkaniny na výrobu pásky. Táto správa sa zakladala na tzv. Baumgarteovej metóde, ktorá pozostáva z namáčania tkaniny do roztoku s rozpúšťadlom, napr. chlórobenzolom. Po tomto teste si tkaniny na výrobu pásky zachovajú svoju čiernu farbu, pričom pri tkaninách z polyesterového vlákna na povrchu farbených načierno dôjde k odfarbeniu a farba zostane v roztoku.(39) V tejto súvislosti sa po preskúmaní rôznych správ predložených žiadateľom v priebehu prešetrovania poznamenáva, že odborníci rozoznávajú dva spôsoby farbenia tkanín z polyesterového vlákna: buď namáčaním priadze alebo samotnej tkaniny do farbiaceho kúpeľa (povrchové farbenie) alebo rozpúšťaním farby v tavenine polyesteru pri výrobe priadze (farbenie v hmote). Metodika navrhovaná v rôznych správach umožňuje rozlíšiť tkaniny z polyesterového vlákna farbené načierno v hmote od tkanín z polyesterového vlákna farbených načierno na povrchu. Tieto správy však nepreukázali, že tkanina na výrobu pásky je jediným možným typom tkanín z polyesterového vlákna farbeným načierno v hmote. Preto nebol v správach uvedený žiadny spôsob na rozlíšenie tkaniny na výrobu pásky od tkanín z polyesterového vlákna z priadzí farbených načierno v hmote. Tieto správy dokonca potvrdili, že pri tkaninách z polyesterového vlákna farbených v hmote by pri teste s roztokom tiež nedošlo k odfarbeniu. V dôsledku toho sa nemôže odolnosť proti rozpúšťadlám pokladať za skutočnú charakteristiku tkaniny na výrobu pásky pri jej porovnaní s inými tkaninami z polyesterového vlákna a toto tvrdenie muselo byť zamietnuté.(40) Na základe uvedeného sa usúdilo, že napriek určitým rozdielom neexistujú žiadne fyzikálne, technické a/alebo chemické vlastnosti, ktoré by umožňovali jasné rozlíšenie medzi tkaninou na výrobu pásky a ostatnými typmi tkanín z polyesterového vlákna.4.2.2. Výrobný proces(41) Na základe prešetrovania sa ukázalo, že na výrobu tkaniny na výrobu pásky a ostatných typov tkanín z polyesterového vlákna môžu byť použité tie isté výrobné zariadenia, keďže na tkanie všetkých typov tkanín z polyesterového vlákna sa používajú rovnaké krosná a záverečný proces výroby tkaniny na výrobu pásky a rovnako aj iných typov tkanín z polyesterového vlákna sa zvyčajne zadáva subdodávateľom. V skutočnosti všetci výrobcovia tkaniny na výrobu pásky, v priestoroch ktorých sa vykonala návšteva počas prešetrovania, vyrábajú okrem tkaniny na výrobu pásky aj ostatné typy tkanín z polyesterového vlákna.(42) Prešetrovaním sa však ukázalo, že existujú určité rozdiely medzi ukončením tkaniny na výrobu pásky a ukončením ostatných typov tkanín z polyesterového vlákna. Keďže tkanina na výrobu pásky sa nakoniec povrství lepidlom, pred predajom sa na jednej strane vyhladí, aby sa vrstva lepidla prilepila iba na nevyhladenú stranu (tzv. „kalandrovanie“). Navyše na rozdiel od ostatných farbených typov tkanín z polyesterového vlákna, tkanina na výrobu pásky nato, aby bola čierna, nepotrebuje farbenie alebo potlačenie. Aj pri ostatných typoch tkanín z polyesterového vlákna však existuje široké spektrum možných ukončení a všetky tieto typy sa napriek tomu v pôvodnom prešetrovaní pokladali za jeden výrobok.(43) Po konečnom zverejnení žiadateľ tvrdil, že spoločné výrobné zariadenia sa nepokladajú za dôvod na to, aby sa tkaniny z polyesterového vlákna utkané z predfarbených priadzí pokladali za jeden výrobok.(44) Pokiaľ ide o toto tvrdenie, pripomína sa, ako sa uvádza v odôvodnení 31, že základným dôvodom na stanovenie, či by sa tkanina na výrobu pásky a iné typy tkanín z polyesterového vlákna mali pokladať za jeden výrobok príp. dva odlišné výrobky, sú fyzické, technické a/alebo chemické vlastnosti výrobkov. Môžu sa však preskúmať ďalšie vedľajšie kritériá ako výrobný proces a zameniteľnosť rôznych typov výrobkov. V súvislosti s týmto tvrdením sa tiež pripomína, že účelom tohto prešetrovania nie je preskúmať, či sú súčasťou príslušného výrobku tkaniny z polyesterového vlákna utkané z predfarbených priadzí, ale či je súčasťou príslušného výrobku tkanina na výrobu pásky. Toto tvrdenie sa preto musí zamietnuť.(45) Žiadateľ tiež tvrdil, že existujú rozdiely vo výrobnom procese, keďže v porovnaní s inými typmi tkanín z polyesterového vlákna sa pri výrobe tkaniny na výrobu pásky používa iná surovina a nie je potrebné žiadne ďalšie farbenie alebo potlačenie.(46) Pokiaľ ide o tvrdenie týkajúce sa rozdielu v surovine, už v odôvodnení 29 sa uznalo, že surovina použitá pri výrobe tkaniny na výrobu pásky sa mierne líši od iných predfarbených priadzí použitých na tkanie tkanín z polyesterového vlákna, keďže obsahuje malé množstvo uhlíka. Pripomína sa však, že všetky strany vrátane žiadateľa súhlasili, že je nemožné odmerať obsah uhlíka v hotovej tkanine, takže túto mierne odlišnú surovinu nie je možné v hotovom výrobku zistiť. Toto tvrdenie sa preto muselo zamietnuť.(47) Žiadateľ tiež tvrdil, že absencia farbenia alebo potlačenia sa predtým využila na vylúčenie tzv. sivých tkanín z rozsahu pôsobnosti opatrení, a teda to isté by sa malo vzťahovať na tkaninu na výrobu pásky.(48) Pokiaľ ide o tvrdenie týkajúce sa absencie etapy farbenia alebo potlačenia v rámci výrobného procesu hotovej tkaniny na výrobu pásky, poznamenáva sa, že to isté sa vzťahuje aj na tkaniny z polyesterového vlákna z predfarbených priadzí a že tkaniny z polyesterového vlákna z predfarbených priadzí sú súčasťou príslušného výrobku. Sivé tkaniny sa skutočne považovali za iný výrobok ako sú tkaniny z polyesterového vlákna, ale tkanina na výrobu pásky sa nemôže pokladať za sivú tkaninu, keďže po tkaní sa aplikuje niekoľko konečných úprav ako je kalandrovanie (vysvetlené v odôvodnení 42), sušenie (zohrievanie s cieľom zabrániť zrážaniu tkaniny), ako aj odšlichtovanie (pranie s cieľom odstrániť spevňovací prostriedok aplikovaný na priadzu pred tkaním). Toto tvrdenie sa preto muselo zamietnuť.(49) Na základe uvedeného sa usudzuje, že výrobný proces tkaniny na výrobu pásky je veľmi podobný výrobnému procesu ostatných typov tkanín z polyesterového vlákna.4.2.3. Cenové rozdiely(50) Na základe overených informácií získaných počas prešetrovania neexistuje jasný cenový rozdiel medzi tkaninou na výrobu pásky a čiernymi tkaninami z polyesterového vlákna, farbenými v kuse: zdá sa, že vyššie náklady na surovinu použitú pri výrobe tkaniny na výrobu pásky sú kompenzované tým, že nevznikajú náklady na farbenie alebo potlačenie. Preto, a na rozdiel od tvrdenia žiadateľa v jeho žiadosti o preskúmanie, tkaninu na výrobu pásky nie je možné považovať za výrobok s vysokou pridanou hodnotu v porovnaní s ostatnými typmi tkanín z polyesterového vlákna.4.2.4. Konečné použitia a zameniteľnosť(51) Uznáva sa, že tkanina na výrobu pásky sa používa hlavne na výrobu lepiacej pásky na izoláciu káblov v automobilovom priemysle. Ako potvrdzujú katalógy hlavných výrobcov lepiacej pásky pre automobilové aplikácie v Spoločenstve, na tento typ použitia je tkanina na výrobu pásky dosť bežná. Ostatné typy tkanín z polyesterového vlákna sa tiež môžu použiť na výrobu farebnej lepiacej pásky pre automobilový priemysel, ale na inú aplikáciu, t. j. označovanie.(52) Počas prešetrovania sa však zistilo minimálne jedno ďalšie možné použitie: na tkaninu na výrobu pásky je možné naniesť striebornú vrstvu na účely výroby nepriehľadných okenných žalúzií pre mobilné domy a na základe prešetrovania sa zistilo, že v súčasnosti sa uskutočňuje predaj tkaniny na výrobu pásky na túto špecifickú aplikáciu. Pripomína sa, že ako vyplýva z verejne dostupných informácií, tkaniny z polyesterového vlákna sa môžu použiť na mnoho ďalších aplikácií mimo odevných aplikácií vrátane zatemňovacích záclonovín, tašiek, čalúnenia, kancelárskeho nábytku a pod. Okrem toho jedna zainteresovaná strana tvrdila, že tkanina na výrobu pásky by sa mohla použiť na odevné aplikácie, napr. na výrobu podšívky. Vzhľadom na slabú spoluprácu zo strany výrobcov tkaniny na výrobu pásky v ČĽR, navyše nie je možné vylúčiť, že existujú ďalšie možné použitia tohto výrobku.(53) Malo by sa tiež pripomenúť, že technické vlastnosti tkaniny na výrobu pásky umožňujú jej použitie na čalúnenie sedadiel, čím sa stáva zameniteľnou s ostatnými typmi tkanín z polyesterového vlákna používanými na takúto aplikáciu a predmetom antidumpingových opatrení.(54) Po konečnom zverejnení žiadateľ tvrdil, že vlastnosti tkaniny na výrobu pásky sú prispôsobené na špecifické použitie v automobilovom priemysle a že 3 500 m balenie vo veľkých priemyselných valcoch znamená, že ide o čisto technický výrobok nevhodný na použitie na odevné aplikácie, pri ktorom sa manipuluje iba s maximálne 100 m valcami. Žiadateľ okrem toho tvrdil, že tkaniny so striebornou vrstvou nie sú v rozsahu pôsobnosti antidumpingových opatrení uložených na tkaniny z polyesterového vlákna, a preto by v rámci tohto preskúmaniu rozsahu výrobku nemali byť porovnávané s tkaninou na výrobu pásky.(55) Pokiaľ ide o toto tvrdenie, v odôvodnení 51 sa už uznalo, že počas prešetrovania sa zistilo, že hlavné využitie tkaniny na výrobu pásky bolo na izoláciu káblov v automobilovom priemysle. Počas prešetrovania sa však zistilo minimálne jedno ďalšie použitie, t. j. na tkaninu na výrobu pásky sa nanesie strieborná vrstva na účely výroby okenných žalúzií pre mobilné domy. Ako tvrdil žiadateľ, na tkaniny so striebornou vrstvou sa antidumpingové opatrenia uložené na tkaniny z polyesterového vlákna skutočne nevzťahujú, rovnako ako sa tieto opatrenia nevzťahujú na lepiacu pásku, keďže obidva tieto výrobky sú výrobky na konečné použitie tkaniny na výrobu pásky. Tkanina na výrobu pásky je v obidvoch prípadoch vstupným materiálom na výrobu okenných žalúzií (po nanesení striebornej vrstvy) alebo lepiacej pásky (po povrstvení lepidlom), a preto sa potvrdzuje, že tkanina na výrobu pásky má minimálne jedno ďalšie možné použitie okrem izolácie káblov v automobilovom priemysle. Pokiaľ ide o tvrdenie týkajúce sa balenia tkaniny na výrobu pásky, poznamenáva sa, že je možné vyrobiť aj menšie valce s tkaninou na výrobu pásky v prípade, že by išlo o iné konečné použitie ako v automobilovom priemysle. Tieto tvrdenia sa preto museli zamietnuť.(56) Žiadateľ okrem toho namietal voči možnosti použiť tkaninu na výrobu pásky na podšívky a navrhol, aby sa v tejto súvislosti konzultovalo s nezávislým inštitútom špecializujúcim sa na textílie. Rovnako namietal voči možnosti použiť tkaninu na výrobu pásky na čalúnenie sedadiel vzhľadom na jej nízku pevnosť v ťahu a skutočnosť, že by spôsobovala zvýšené potenie osoby, ktorá na takomto sedadle sedí.(57) Poznamenáva sa, že keďže zainteresované strany boli schopné poskytnúť iba protirečivé tvrdenia, pokiaľ ide o možnosť použiť tkaninu na výrobu pásky na podšívky alebo čalúnenie sedadiel, skutočnosť, že tkanina na výrobu pásky by sa mohla použiť na odevné aplikácie nebola dostatočne preukázaná. Skutočnosťou však zostáva, že sa zistilo minimálne jedno ďalšie použitie tkaniny na výrobu pásky, t. j. okenné žalúzie so striebornou vrstvou. Pripomína sa, že antidumpingové opatrenia uložené po pôvodnom prešetrovaní sa vzťahujú na tkaniny z polyesterového vlákna na všetky typy použitia a nie len na tkaniny na odevné aplikácie. Toto tvrdenie sa preto muselo zamietnuť.(58) Vzhľadom na uvedené sa usudzuje, že tkanina na výrobu pásky a ostatné typy tkanín z polyesterového vlákna sú minimálne čiastočne zameniteľné.4.2.5. Záver(59) Vzhľadom na uvedené zistenia sa usudzuje, že akékoľvek rozdiely medzi tkaninou na výrobu pásky a ostatnými typmi tkanín z polyesterového vlákna nie sú takého charakteru, že by viedli k záveru, že tkanina na výrobu pásky je odlišný výrobok s jasne rozlíšiteľnými základnými fyzikálnymi, technickými a/alebo chemickými vlastnosťami. Preto sa musí prijať záver, že tkanina na výrobu pásky a ostatné typy tkanín z polyesterového vlákna predstavujú jeden výrobok v zmysle základného nariadenia.5. ĎALŠIE PRIPOMIENKY(60) Určité strany tvrdili, že preskúmanie ujmy a záujmu Spoločenstva sa v súvislosti s tkaninou na výrobu pásky v pôvodnom prešetrovaní nevykonalo dostatočne, keďže sa vtedy nenašiel žiadny výrobca tkaniny na výrobu pásky zo Spoločenstva a keďže zástupca automobilového priemyslu nemal možnosť reagovať na návrh uložiť na tkaninu na výrobu pásky opatrenia.(61) V reakcii na toto tvrdenie týkajúce sa rozsahu pôvodného prešetrovania sa poznamenáva, že sa nepreukázalo, že v Spoločenstve nebol žiadny výrobca tkaniny na výrobu pásky a že nie je možné vylúčiť, že tkanina na výrobu pásky sa v pôvodnom prešetrovaní prešetrovala bez toho, aby bola ako taká identifikovaná. V každom prípade sa zdôrazňuje, že opatrenia sa môžu na výrobok uložiť aj keď sa osobitne neprešetrili všetky typy výrobku.(62) Pokiaľ ide o súčasné prešetrovanie, pripomína sa, že účelom tohto prešetrovania je posúdiť, či by sa tkanina na výrobu pásky mala považovať za iný výrobok ako sú ostatné typy tkanín z polyesterového vlákna, a nie posúdiť ujma spôsobená výrobnému odvetviu Spoločenstva, či záujem Spoločenstva. Malo by sa však zdôrazniť, že prešetrovaním sa zistilo, že existuje minimálne jeden ďalší výrobca tkaniny na výrobu pásky zo Spoločenstva, ktorý zásobuje trh od roku 2008 a ktorý je už dlho zapojený do výrobného procesu neupravenej tkaniny na výrobu pásky. Počas posudzovaného obdobia existovala v Spoločenstve minimálne jedna ďalšia spoločnosť zapojená do výroby neupravenej tkaniny na výrobu pásky. Malo by sa tiež poznamenať, že v priebehu súčasného prešetrovania bol kontaktovaný zástupca automobilového priemyslu (Európske združenie výrobcov automobilov), ktorý uviedol, že automobilový priemysel nie je zainteresovanou stranou. Toto tvrdenie sa preto muselo zamietnuť.6. ZÁVERY TÝKAJÚCE SA ROZSAHU VÝROBKU(63) Na základe uvedených zistení sa preukázalo, že napriek rozdielom majú tkanina na výrobu pásky a ostatné typy výrobku v rozsahu pôsobnosti opatrení rovnaké základné fyzikálne, technické a chemické vlastnosti. Navyše nebolo možné dokázať, že tkanina na výrobu pásky mala jediné možné použitie a že tento výrobok a ostatné typy výrobku v rozsahu pôsobnosti opatrení neboli zameniteľné. Z tohto dôvodu sa usudzuje, že tkanina na výrobu pásky a ostatné typy tkanín z polyesterového vlákna by sa mali považovať za jeden výrobok a že čiastočné predbežné preskúmanie antidumpingových opatrení uplatniteľných na dovoz určitých hotových tkanín z polyesterového vlákna s pôvodom v Čínskej ľudovej republike by malo byť ukončené bez zmeny platných opatrení.(64) Všetky zainteresované strany boli informované o základných skutočnostiach a úvahách, na základe ktorých sa dospelo k uvedeným záverom. Zainteresovaným stranám sa takisto poskytla lehota, v rámci ktorej sa mohli po tomto zverejnení vyjadriť.(65) Ústne a písomné pripomienky predložené týmito stranami boli posúdené, ale neviedli k zmene záverov nemeniť rozsah výrobku podliehajúci platným antidumpingovým opatreniam týkajúcim sa dovozu tkanín z polyesterového vlákna,PRIJALA TOTO NARIADENIE:Článok 1Týmto sa ukončuje čiastočné predbežné preskúmanie antidumpingových opatrení uplatniteľných na dovoz určitých hotových tkanín z polyesterového vlákna s pôvodom v Čínskej ľudovej republike bez zmeny a doplnenia platných antidumpingových opatrení.Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli […]Za Radupredseda […] [1] Ú. v. ES L 56, 6.3.1996, s. 1.[2] Ú. v. EÚ L 240, 16.9.2005, s. 1.[3] Ú. v. EÚ L 246, 21.9.2007, s. 1.[4] Ú. v. EÚ C 163, 26.6.2008, s. 38.[5] Príloha I k nariadeniu Rady (EHS) č. 2658/87 z 23. júla 1987 (Ú. v. ES L 256, 7.9.1987, s. 1).[6] Ú. v. EÚ C 160, 17.6.2004, s. 5.[7] Ú. v. EÚ L 69, 16.3.2005, s. 6.


title: Návrh nariadenie rady ktorým sa mení a dopĺňa nariadenie (ES) č. 1480/2003, ktorým sa uplatňuje konečné vyrovnávacie clo a s konečnou platnosťou sa vyberá dočasné clo uplatnené na dovozy niektorých mikroelektronických obvodov známych ako DRAM (dynamické pamäte s priamym prístupom) s pôvodom v Kórejskej republike

text:
Dôležité právne oznámenie

|

52005PC0599

Návrh nariadenie Rady ktorým sa mení a dopĺňa nariadenie (ES) č. 1480/2003, ktorým sa uplatňuje konečné vyrovnávacie clo a s konečnou platnosťou sa vyberá dočasné clo uplatnené na dovozy niektorých mikroelektronických obvodov známych ako DRAM (dynamické pamäte s priamym prístupom) s pôvodom v Kórejskej republike  /* KOM/2005/0599 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 24.11.2005KOM(2005) 599 v konečnom zneníNávrhNARIADENIE RADYktorým sa mení a dopĺňa nariadenie (ES) č. 1480/2003, ktorým sa uplatňuje konečné vyrovnávacie clo a s konečnou platnosťou sa vyberá dočasné clo uplatnené na dovozy niektorých mikroelektronických obvodov známych ako DRAM (dynamické pamäte s priamym prístupom) s pôvodom v Kórejskej republike(predložená Komisiou)ODÔVODNENIEKONTEXT NÁVRHU |Dôvody a ciele návrhu Tento návrh sa týka uplatňovania nariadenia Rady (ES) č. 2026/97 zo 6. októbra 1997 o ochrane pred subvencovanými dovozmi z krajín, ktoré nie sú členmi Európskeho spoločenstva, naposledy zmeneného a doplneného nariadením Rady 461/2004 z 8. marca 2004 (ďalej len „základné nariadenie“), v konaní zameranom na dovoz niektorých mikroelektronických integrovaných obvodov známych ako dynamické pamäte s priamym prístupom (ďalej len „DRAM“) s pôvodom v Kórejskej republike. |Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s obsahovými a formálnymi požiadavkami ustanovenými v základnom nariadení. |Existujúce ustanovenia v oblasti návrhu V oblasti návrhu neexistujú žiadne ustanovenia. |Súlad s inými politikami a cieľmi Únie Neuplatňuje sa. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |Zainteresované strany, ktorých sa konanie týka, už mali možnosť počas prešetrovania obhajovať svoje záujmy v súlade s ustanoveniami základného nariadenia. |Získavanie a využívanie expertízy |Externá expertíza nebola potrebná. |Hodnotenie vplyvu Tento návrh je výsledkom implementácie základného nariadenia. Základné nariadenie nestanovuje všeobecné hodnotenie vplyvu, avšak obsahuje vyčerpávajúci zoznam podmienok, ktoré sa majú posúdiť. |PRÁVNE PRVKY NÁVRHU |Zhrnutie navrhovaných opatrení Komisia 22. marca 2005 začala prešetrovanie v súvislosti s dovozom DRAM s pôvodom v Kórejskej republike. Účelom tohto prešetrovania bolo preskúmať, v akom rozsahu sa majú prijať osobitné ustanovenia podľa článku 24 ods. 3 základného nariadenia, aby sa zabezpečilo riadne vyberanie vyrovnávacieho cla na dovoz príslušného výrobku. Po preskúmaní informácií predloženými rôznymi stranami sa zistilo, že (1) je potrebné objasniť opis príslušného výrobku, aby sa zabezpečilo, že vyrovnávacie clo sa vyberá na všetky typy príslušného výrobku a že (2) bolo potrebné zaviesť určitý systém na zabezpečenie, aby bol jeden typ príslušného výrobku uvedený správne a aby sa colným úradom umožnilo vykonať primerané kontroly a vybrať príslušné clo. Tento postup bol prekonzultovaný s členskými štátmi. Návrh podporilo 19 členských štátov a 2 členské štáty hlasovalo proti nemu. Štyri členské štáty sa zdržali hlasovania. Preto sa navrhuje, aby Rada prijala pripojený návrh nariadenia, ktoré by čo najskôr malo byť uverejnené v Úradnom vestníku Európskej únie. |Právny základ Nariadenie Rady (ES) č. 2026/97 zo 6. októbra 1997 o ochrane pred subvencovanými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 461/2004 z 8. marca 2004. |Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z nasledujúcich dôvodov: |Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. |Uvedenie údajov o spôsobe, akým je finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizovaná a úmerná cieľu návrhu, sa na tento prípad nevzťahuje. |Výber nástrojov |Navrhované nástroje: nariadenie. |Iné prostriedky by neboli primerané, pretože základné nariadenie nestanovuje alternatívne možnosti. |VPLYV NA ROZPOčET |Návrh nemá žiadny vplyv na rozpočet Spoločenstva. |1.  NávrhNARIADENIE RADYktorým sa mení a dopĺňa nariadenie (ES) č. 1480/2003, ktorým sa uplatňuje konečné vyrovnávacie clo a s konečnou platnosťou sa vyberá dočasné clo uplatnené na dovozy niektorých mikroelektronických obvodov známych ako DRAM (dynamické pamäte s priamym prístupom) s pôvodom v Kórejskej republikeRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 2026/97 zo 6. októbra 1997 o ochrane pred subvencovanými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie”), a najmä na jeho článok 24 ods. 3,so zreteľom na návrh predložený Komisiou po porade s poradným výborom,keďže:A. POSTUP1. Existujúce opatrenia(1) Rada nariadením (ES) č. 1480/2003[2] (ďalej len „pôvodné nariadenie“) uložila konečné vyrovnávacie clo vo výške 34,8 % (ďalej len „vyrovnávacie clo“) na dovoz niektorých mikroelektronických obvodov známych ako dynamické pamäte s priamym prístupom (ďalej len „DRAM“) s pôvodom v Kórejskej republike a vyrobených všetkými ostatnými spoločnosťami okrem spoločnosti Samsung Electronics Co., Ltd (ďalej len „Samsung“), pre ktorú bola stanovená sadzba cla vo výške 0 %.(2) Dvaja vyvážajúci výrobcovia so sídlom v Kórejskej republike spolupracovali v prešetrovaní, ktoré viedlo k uloženiu existujúcich opatrení (ďalej len „pôvodné prešetrovanie“), a to Samsung a Hynix Semiconductor Inc., ktoré vlastní výrobné zariadenie aj v Spojených štátoch. Výrobné odvetvie Spoločenstva v pôvodnom prešetrovaní pozostávalo z dvoch výrobcov, ktorí predstavovali podstatnú časť celkovej výroby DRAM v Spoločenstve, a to Infineon Technologies AG, Mníchov, Nemecko, a Micron Europe Ltd, Crowthorne, Spojené kráľovstvo.2. Dôvody súčasného prešetrovania(3) V rámci monitorovania opatrení na ochranu obchodu bola Komisia informovaná o tom, že platné vyrovnávacie clo na dovoz DRAM s pôvodom v Kórejskej republike sa v súvislosti s niektorými dovozmi uvedených DRAM pravdepodobne nevyberá.3. Začatie prešetrovania(4) Komisia 22. marca 2005 oznámením (ďalej len „oznámenie“) uverejneným v Úradnom vestníku Európskej únie [3] oznámila začatie prešetrovania s cieľom preskúmať, v akom rozsahu sa majú prijať osobitné ustanovenia podľa článku 24 ods. 3 základného nariadenia, aby sa zabezpečilo, že vyrovnávacie clo na dovoz DRAM s pôvodom v Kórejskej republike sa riadne vyberá.4. Podania(5) Komisia oficiálne informovala orgány vyvážajúcej krajiny a všetky zainteresované strany o začatí prešetrovania. Dvom vyvážajúcim výrobcom v Kórejskej republike, ako aj dovozcom, používateľom a dvom výrobcom v Spoločenstve uvedeným v pôvodnom prešetrovaní alebo známych Komisii iným spôsobom bola zaslaná kópia oznámenia a dokumenty, ktoré nemajú dôverný charakter a na základe ktorých bolo oznámenie uverejnené. Zainteresované strany dostali v lehote stanovenej v oznámení príležitosť písomne vyjadriť svoje stanoviská a požiadať o vypočutie.(6) Komisia dostala podania od dvoch vyvážajúcich výrobcov v Kórejskej republike a od dvoch výrobcov a jedného používateľa v Spoločenstve. Keďže všetky potrebné informácie a údaje boli dostupné, nepovažovalo sa za nutné vykonať overovanie na mieste v priestoroch spoločností, ktoré predložili uvedené podania.B. PRÍSLUšNÝ VÝROBOK(7) Príslušný výrobok, ktorého sa týka toto prešetrovanie, je rovnaký ako výrobok zahrnutý v pôvodnom prešetrovaní, t. j. niektoré mikroelektronické obvody známe ako dynamické pamäte s priamym prístupom (DRAM) všetkých typov, hustôt, druhov, bez ohľadu na to, či sú zmontované vo forme spracovaných doštičiek alebo čipov (foriem), vyrobených s využitím rôznych druhov technológie vytvárania polovodičovej štruktúry na základe oxidov kovov (MOS) vrátane doplnkových typov MOS (CMOS), všetkých hustôt (vrátane budúcich hustôt), bez ohľadu na rýchlosť prístupu, konfiguráciu, balenie alebo rám atď., s pôvodom v Kórejskej republike. Príslušný výrobok zahŕňa aj DRAM prezentované v (štandardných) pamäťových moduloch alebo (štandardných) pamäťových kartách, alebo v niektorom inom druhu súhrnnej formy za predpokladu, že je ich hlavným účelom poskytovať pamäť.(8) Príslušný výrobok je v súčasnosti zatriedený do kódov KN 8542 21 11, 8542 21 13, 8542 21 15, 8542 21 17, ex 8542 21 01, ex 8542 21 05, ex 8548 90 10, ex 8473 30 10 a ex 8473 50 10.C. VÝSLEDKY PREšETROVANIA(9) Prešetrovanie sa s cieľom určiť v akom rozsahu sa majú prijať osobitné ustanovenia, aby sa zabezpečilo, že vyrovnávacie clo sa riadne vyberá, zameralo na tieto prvky: (1) opis príslušného výrobku a jeho transpozícia do kombinovanej nomenklatúry (KN)/nomenklatúry TARIC a (2) nezrovnalosti vyplývajúce z analýzy obchodných tokov príslušného výrobku dovážaného do Spoločenstva.1. Opis príslušného výrobku a jeho transpozícia do kombinovanej nomenklatúry (KN)/nomenklatúry TARIC(10) Článok 1 ods. 1 pôvodného nariadenia stanovuje, že príslušným výrobkom, na ktorý sa uplatňuje vyrovnávacie clo, sú niektoré mikroelektronické obvody známe ako DRAM všetkých typov s pôvodom v Kórejskej republike. Tento výrobok je príslušným výrobkom bez ohľadu na hustotu, rýchlosť prístupu, konfiguráciu, balenie alebo rám atď. Okrem toho sa uvádza aj výrobný proces (procesná technológia s využitím rôznych druhov technológie vytvárania polovodičovej štruktúry na základe oxidov kovov s použitím polovodiča – MOS vrátane doplnkových typov MOS – CMOS).(11) Na jednej strane článok 1 ods. 1 pôvodného nariadenia uvádza kódy KN/TARIC, do ktorých je zatriedený príslušný výrobok. Nasledujúce typy DRAM sú zatriedené do týchto kódov KN/TARIC: doštičky alebo čipy (formy), pamäte (zabudované čipy t. j. s ich terminálmi alebo prívodmi, tiež uzavreté v keramickom, kovovom alebo plastovom alebo inom obale, ďalej len „zabudované DRAM“ a obchodne známe ako komponenty DRAM) a moduly DRAM, pamäťové karty alebo niektoré iné druhy súhrnnej formy (ďalej len „multikombinované formy DRAM“).(12) Pokiaľ ide o zabudované DRAM, tento typ DRAM je výsledkom tzv. „zálohovacieho procesu“ t. j. ide o čipy, ktoré prešli montážou (pripojenie pamäťovej bunky na čipe vodičom ku konektorom na povrchu kapsuly), skúškou (kontrola funkčnosti čipov v kapsulách) a procesom označenia.(13) Na druhej strane, typy príslušného výrobku vyslovene uvedené v článku 1 ods. 1 pôvodného nariadenia, ako sú doštičky, čipy (formy), zmontované DRAM (t. j. moduly DRAM, pamäťové karty a niektoré iné druhy súhrnnej formy – ďalej len „multikombinované formy DRAM“) a DRAM prezentované v štandardných pamäťových moduloch a pamäťových kartách alebo niektorých iných druhoch súhrnnej formy (ďalej len „čipy DRAM a/alebo zabudované DRAM zahrnuté do multikombinovaných foriem DRAM“).(14) Uvedené skutočnosti dokazujú, že opis príslušného výrobku a kódy KN/TARIC nie sú celkom v súlade. Na jednej strane boli v opise príslušného výrobku uvedené zabudované DRAM, napriek tomu, že jasne spadajú do definície príslušného výrobku, ktorá zahŕňa všetky typy DRAM, a sú osobitne uvedené v opise kódov KN/TARIC uvedených v článku 1 ods. 1 pôvodného nariadenia pod dvojznačnou formuláciou „zmontované“, čo sa vzťahuje aj na multikombinované formy DRAM. Na druhej strane čipy DRAM a/alebo zabudované DRAM zahrnuté do multikombinovaných foriem DRAM, napriek tomu, že sa jasne uvádzajú v opise príslušného výrobku, nie sú osobitne uvedené v žiadnom z opisov kódov KN/TARIC uvedených v článku 1 ods. 1 pôvodného nariadenia. V pôvodnom nariadení sa skutočne osobitne uvádzajú buď DRAM v multikombinovaných formách alebo čipy a zabudované DRAM, ktoré sú dovážané v takej forme, následkom čoho sa vyrovnávacie clo na tento typ DRAM doteraz nevyberalo.(15) Pokiaľ ide o zabudované DRAM odlišujú sa aj od čipov DRAM aj od multikombinovaných foriem DRAM. V dôsledku toho sa zdá byť v záujme súladu a právnej istoty vhodné, aby sa uvedená skutočnosť vyslovene uviedla v opise výrobku.(16) Pokiaľ ide o čipy DRAM a/alebo zabudované DRAM zahrnuté do multikombinovaných foriem DRAM, skutočnosť, že nie sú osobitne uvedené v žiadnom kóde KN/TARIC je relevantná v prípadoch, keď multikombinované formy DRAM nemajú pôvod v Kórejskej republike, a teda pri dovoze do Spoločenstva nepodliehajú vyrovnávaciemu clu, napriek tomu, že sú v nich zahrnuté čipy DRAM a/alebo zabudované DRAM kórejského pôvodu.(17) V súlade so zavedenou praxou v rámci členských štátov EÚ využívať negociačnú pozíciu ES v rámci harmonizačného pracovného programu WTO ako základ na interpretáciu článku 24 Colného kódexu Spoločenstva[4], nepreferenčné pravidlá pôvodu, ktoré sa v Spoločenstve uplatňujú na multikombinované formy DRAM spadajúce do kódov KN ex 8473 30 10, ex 8473 50 10 a ex 8548 90 10, stanovujú, že krajina pôvodu je posledná krajina výroby, kde došlo k pridaniu hodnoty v dôsledku výroby a spracovania a, ak je to relevantné, zahrnutie častí s pôvodom v danej krajine predstavuje aspoň 45 % ceny zo závodu multikombinovaných foriem DRAM. V prípade, že toto pravidlo nie je splnené, za krajinu pôvodu DRAM sa pokladá krajina, v ktorej má pôvod podstatná časť použitých materiálov.(18) Na základe dokumentov a dôkazov predložených počas prešetrovania bolo možné prijať záver, že multikombinované formy DRAM iného ako kórejského pôvodu mohli zahŕňať čipy DRAM a/alebo zabudované DRAM kórejského pôvodu. Prijatie uvedeného záveru umožnili tri druhy dôkazov. Po prvé, bol predložený dôkaz prima facie , ktorý preukázal, že v niektorých multikombinovaných formách DRAM, ktorých pôvod je deklarovaný v iných krajinách ako Kórejská republika, boli zahrnuté zabudované DRAM s pôvodom v Kórejskej republike, vyrobené spoločnosťami, na ktoré sa vzťahuje vyrovnávacie clo. Po druhé, záväzná informácia o pôvode vydaná v roku 2003 sa týkala multikombinovaných foriem DRAM spadajúcich pod kód KN ex 8548 90 10 (kód TARIC 8548 90 10*10), ktoré boli čiastočne vyrobené v Spojených štátoch a čiastočne v Kórejskej republike. Nakoniec, boli predložené dva články z tlače, v ktorých sa uvádzala skutočnosť, že nepreferenčné pravidlá pôvodu, ktoré sa uplatňujú v Spoločenstve, umožnili kórejským spoločnostiam vyvážať do Spoločenstva čipy DRAM alebo zabudované DRAM vyrobené kórejskými spoločnosťami, na ktoré sa vzťahuje vyrovnávacie clo, a to na základe ich zahrnutia do modulov DRAM, ktorých pôvod je deklarovaný v iných krajinách ako Kórejská republika.(19) Vzhľadom na uvedené skutočnosti sa pokladá za potrebné prijať osobitné ustanovenia, aby sa zabezpečilo, že vyrovnávacie clo na čipy DRAM alebo zabudované DRAM, ktoré sú zahrnuté do multikombinovaných foriem DRAM s pôvodom v iných krajinách ako Kórejská republika a sú vyrobené spoločnosťami, na ktoré sa vzťahuje vyrovnávacie clo, sa riadne vyberá.(20) Jedna zo spoločností, na ktoré sa vzťahuje vyrovnávacie clo, tvrdila, že po zahrnutí čipov DRAM alebo zabudovaných DRAM do multikombinovaných foriem DRAM sa už tieto nemôžu považovať za výrobok, na ktorý sa potenciálne vzťahuje vyrovnávacie clo. V tejto súvislosti sa čipy DRAM alebo zabudované DRAM zahrnuté do multikombinovaných foriem DRAM pokladajú za výrobky, ktoré stále majú svoje vlastnosti a funkcie. Skutočnosť, že sú zahrnuté do multikombinovaných foriem DRAM nemení ich základné fyzické a technické vlastnosti. Okrem toho funkcia, ktorú poskytujú multikombinované formy DRAM t. j. poskytovanie pamäti, je, hoci vo väčšom rozsahu, rovnaká ako tá, ktorú poskytujú čipy DRAM alebo zabudované DRAM, keď sa berú do úvahy jednotlivo. Z tohto dôvodu sa prijal záver, že zahrnutie čipov DRAM alebo zabudovaných DRAM do multikombinovaných foriem DRAM nemení ich povahu a nemôže sa považovať za dôvod na ich vyňatie z uplatňovania vyrovnávacieho cla. Z týchto dôvodov bolo toto tvrdenie zamietnuté.(21) Rovnaká strana a vláda Kórejskej republiky tvrdili, že čipy DRAM a zabudované DRAM prezentované v multikombinovaných formách DRAM sa neuvádzajú v článku 1 ods. 1 pôvodného nariadenia pretože pôvodné prešetrovanie by sa na ne nevzťahovalo. Ako už bolo uvedené v odôvodnení (13), článok 1 ods. 1 pôvodného nariadenia jasne uvádza, že vyrovnávacie clo sa ukladá aj na čipy DRAM a zabudované DRAM prezentované v multikombinovaných formách DRAM. Pokiaľ ide o tvrdenie, že na zabudované DRAM prezentované v multikombinovaných formách DRAM by sa pôvodné prešetrovanie nevzťahovalo, nebol poskytnutý žiadny dôkaz, ktorý by toto tvrdenie potvrdil. Naopak vzhľadom na prijaté subvencie sa pri posúdení úrovne subvencovania v pôvodnom prešetrovaní zobrali do úvahy všetky predaje prešetrovaných spoločností. Z týchto dôvodov bolo toto tvrdenie zamietnuté.2. Nezrovnalosti vyplývajúce z analýzy obchodných tokov(22) So zreteľom na nepreferečné pravidlá pôvodu, ktoré sa uplatňujú v Spoločenstve na DRAM, sa vykonala analýza dovozných tokov v súvislosti s dvoma hlavnými kategóriami príslušného výrobku: na jednej strane doštičky DRAM, čipy a zabudované DRAM, ktoré majú pôvod v krajine, v ktorej prebieha difúzia[5], a na druhej strane multikombinované formy DRAM, ktoré majú pôvod v krajine, ktorá spĺňa kritériá uvedené v odôvodnení (17). Analýza sa vzťahovala na obdobie od mája 2003 do mája 2005 a zakladala sa na štatistike Comext na úrovni kódov TARIC.(23) Pokiaľ ide o prvú kategóriu príslušného výrobku, bolo na základe informácií predložených výrobným odvetvím Spoločenstva stanovené, že v súčasnosti sa difúzia uskutočňuje výlučne v týchto krajinách mimo Spoločenstva (v poradí od najvyššej po najnižšiu výrobnú kapacitu): Kórejská republika, Taiwan, Spojené štáty, Japonsko, Singapur a Čínska ľudová republika. Z tohto vyplýva, že dovoz, ktorého pôvod je deklarovaný v iných krajinách ako sú uvedené krajiny je deklarovaný nesprávne. Táto skutočnosť je zrejmá hlavne pokiaľ ide o dovoz, ktorého pôvod je deklarovaný v Malajzii, Hongkongu a do určitej miery aj v Čínskej ľudovej republike, ktorá ma len obmedzené difúzne kapacity. Okrem posledných uvedených krajín bol v databáze Comtext dovoz DRAM oznámený aj z iných krajín.(24) Vzhľadom na skutočnosť, že uplatniteľné nepreferenčné pravidlá pôvodu sú dostatočne jasné a že každé nesprávne uvedenie pôvodu v colnom vyhlásení môžu colné orgány posudzovať v súlade s uplatniteľnými právnymi predpismi, za najprimeranejší spôsob riešenia tohto problému sa pokladá pravidelné informovanie colných orgánov o krajinách, v ktorých sa uskutočňuje difúzia, aby sa mohli vykonať primerané kontroly.(25) Pokiaľ ide o druhú kategóriu príslušného výrobku, zistilo sa, že predstavuje podstatnú časť z dovozu všetkých typov DRAM do Spoločenstva (73 %). Konkrétne dovoz, ktorého pôvod je deklarovaný v Malajzii, predstavuje 78 % zo všetkých typov dovezených z tejto krajiny, 95 % v Hongkongu a 93 % v Čínskej ľudovej republike.(26) Ako už bolo vysvetlené, v krajinách uvedených v odôvodnení (25) sa neuskutočňuje žiadna difúzia alebo len obmedzená difúzia. V tejto súvislosti bol poskytnutý dôkaz, ktorý preukázal, že maximálna výška hodnoty, ktorá by mohla byť pridaná v týchto krajinách pravdepodobne nebola dostatočná na dosiahnutie 45 %-nej hodnoty požadovanej podľa existujúcich pravidiel pôvodu a okrem toho bolo ešte menej pravdepodobné, že by predstavovala podstatnú časť celkového výrobného procesu.(27) Vzhľadom na uvedené skutočnosti sa pokladá za potrebné prijať osobitné ustanovenia, aby sa zabezpečilo, že pôvod multikombinovaných foriem DRAM je správne deklarovaný a aby sa umožnilo colným orgánom vykonať primerané kontroly.D. NAVRHOVANÉ OSOBITNÉ USTANOVENIA(28) Vzhľadom na uvedené zistenia sa pokladá za potrebné prijať osobitné ustanovenia na účely:2.  objasnenia opisu príslušného výrobku;3.  zabezpečenia, že pôvod multikombinovaných foriem DRAM je správne deklarovaný a umožnenia colným orgánom vykonať primerané kontroly;4.  zabezpečenia výberu vyrovnávacieho cla na dovoz multikombinovaných foriem DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike;5.  zabezpečenia výberu vyrovnávacieho cla v prípade, že deklarant neposkytne informácie alebo nespolupracuje.(29) Osobitné ustanovenie uvedené v písmene a) odôvodnenia 28 by malo pozostávať z jasného opisu príslušného výrobku, pričom sa uvedú všetky rôzne formy DRAM a osobitne zabudované DRAM.(30) Osobitné ustanovenia uvedené v písmenách b) a c) odôvodnenia (28) by mali byť vo forme referenčného čísla, ktoré má deklarant uviesť v kolónke 44 jednotného colného dokladu (ďalej len „JCD“) v čase podania colného vyhlásenia na prepustenie dovezených DRAM do voľného obehu. Toto číslo by malo zodpovedať opisu multikombinovanej formy DRAM, v ktorom sa berie do úvahy (1) jej forma, (2) jej pôvod („Kórejská republika“ alebo „krajiny iné ako Kórejská republika“), (3) kórejská spoločnosť („Samsung“ alebo „všetky ostatné spoločnosti okrem spoločnosti Samsung“), ak je to relevantné, zúčastňujúce sa na výrobnom procese a (4) v prípade multikombinovaných foriem DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung, hodnota, ktorej zodpovedajú čipy DRAM a/alebo zabudované DRAM z celkovej hodnoty multikombinovaných foriem DRAM. Mali by sa uplatňovať nasledujúce referenčné čísla zodpovedajúce uvedenému opisu výrobku/pôvodu:č. | Opis výrobku/pôvodu | Referenčné číslo |1 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v iných krajinách ako Kórejská republika alebo s pôvodom v Kórejskej republike a vyrobené spoločnosťou Samsung | D010 |2 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú menej než 10 % čistej franko ceny na hranici Spoločenstva multikombinovaných foriem DRAM | D011 |3 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 10 % alebo viac, ale menej než 20 % čistej franko ceny na hranici Spoločenstva multikombinovaných foriem DRAM | D012 |4 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 20 % alebo viac, ale menej než 30 % čistej franko ceny na hranici Spoločenstva multikombinovaných foriem DRAM | D013 |5 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 30 % alebo viac, ale menej než 40 % čistej franko ceny na hranici Spoločenstva multikombinovaných foriem DRAM | D014 |6 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 40 % alebo viac, ale menej než 50 % čistej franko ceny na hranici Spoločenstva multikombinovaných foriem DRAM | D015 |7 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 50 % alebo viac čistej franko ceny na hranici Spoločenstva multikombinovaných foriem DRAM | D016 |(31) Opis výrobku/pôvodu v kolónke 1 by nemal sprevádzať žiadny dodatočný podporný dôkaz. Samotné uvedenie referenčného čísla sa pokladá za postačujúce na to, aby si deklarant uvedomil potrebu starostlivo skontrolovať pôvod a sídlo všetkých zúčastnených výrobcov. Okrem toho každý dodatočný doklad by bol záťažou navyše pre deklaranta v prípade dovozu DRAM, na ktorých výrobe sa nezúčastnila žiadna spoločnosť, na ktorú sa vzťahuje vyrovnávacie clo.(32) Opis výrobku/pôvodu v kolónkach 2 až 7 by naopak malo sprevádzať vyhlásenie posledného výrobcu DRAM predložené deklarantom spolu s JCD v čase podania colného vyhlásenia na prepustenie do voľného obehu v súlade s textom stanoveným v prílohe. V takomto vyhlásení by sa mal okrem iného uviesť podiel hodnoty výrobného procesu uskutočneného spoločnosťami, na ktoré sa vzťahuje vyrovnávacie clo, na celkovej hodnote dovezených DRAM.(33) Pokiaľ ide o sadzbu vyrovnávacieho cla uplatniteľnú na multikombinované formy DRAM zahrnuté pod kolónky 2 až 7, mala by sa vypočítať proporčne k hodnote, ktorú predstavujú zahrnuté čipy DRAM a/alebo zabudované DRAM s pôvodom v Kórejskej republike z celkovej hodnoty multikombinovaných foriem DRAM. S cieľom zjednodušiť colný režim a uplatňovanie primeraných sadzieb cla zodpovedajúcich uvedenej hodnote by sa malo stanoviť šesť úrovní colných sadzieb, pričom každá zodpovedá týmto kolónkam opisu výrobku/pôvodu:-  č. 2: mala by sa uplatňovať 0 % colná sadzba;-  č. 3: mala by sa uplatňovať 3,4 % colná sadzba;-  č. 4: mala by sa uplatňovať 6,9 % colná sadzba;-  č. 5: mala by sa uplatňovať 10,4 % colná sadzba;-  č. 6: mala by sa uplatňovať 13,9 % colná sadzba;-  č. 7: mala by sa uplatňovať 17,4 % colná sadzba.(34) Každá úroveň colnej sadzby stanovená v odôvodnení (33) zodpovedá najnižšiemu percentu (s ktorým sa počíta v súvislosti s príslušným radom multikombinovaných foriem DRAM) uplatňovanému na vyrovnávacie clo (napríklad 10 % z 34,8 % na multikombinované formy DRAM zahrnuté pod kolónku 3 t. j. 3,4 %), aby sa zabezpečilo vyrovnané uplatňovanie ustanovenia a aby sa predišlo neprimeranej záťaži hospodárskych subjektov, ktoré dovážajú a predávajú príslušný výrobok v Spoločenstve.(35) Nakoniec pokiaľ ide o osobitné ustanovenie uvedené v písmene d) odôvodnenia (28) chýbajúce uvedenie referenčného čísla v kolónke 44 JCD, ako je uvedené v odôvodnení (30), a vyhlásenia, v prípadoch uvedených v odôvodnení (32), sa pokladá za dostatočné na začatie uplatňovania sadzby vyrovnávacieho cla vo výške 34,8 %, keďže by sa malo predpokladať – ak sa nedokáže opak – že multikombinované formy DRAM majú pôvod v Kórejskej republike a boli vyrobené spoločnosťami, na ktoré sa vzťahuje vyrovnávacie clo.(36) Okrem toho by sa malo v prípadoch uvedených v odôvodnení (32), ak nie sú niektoré čipy DRAM a/alebo zabudované DRAM zahrnuté do multikombinovaných foriem DRAM jasne označené a nie je možné jednoznačne identifikovať ich výrobcov na základe požadovaného vyhlásenia, predpokladať – pokiaľ sa nedokáže opak – že takéto čipy DRAM a/alebo zabudované DRAM majú pôvod v Kórejskej republike a boli vyrobené spoločnosťami, na ktoré sa vzťahuje vyrovnávacie clo. Pokladá sa to za dostatočný dôvod na začatie uplatňovania sadzby vyrovnávacieho cla vo výške 34,8 % v prípadoch, kde, v dôsledku uvedeného, majú multikombinované formy DRAM pôvod v Kórejskej republike. Vo všetkých ostatných prípadoch by uplatniteľná sadzba vyrovnávacieho cla mala byť sadzba uvedená v odôvodnení (33), ktorá predstavuje rozsahy hodnôt uvedené v odôvodnení (30).(37) Pokiaľ ide o osobitné ustanovenie a okolnosti uvedené v odôvodneniach (35) a (36) zistilo sa, že dodávatelia DRAM sú voči svojim klientom zmluvne zaviazaní dodržiavať určité špecifikácie definované normami výrobného odvetvia vrátane uvedenia názvu spoločností, v ktorých sa uskutočňuje difúzia a montáž. Z tohto dôvodu sa poskytnutie informácií a dôkazov nepokladá za neprimeranú záťaž deklaranta,PRIJALA TOTO NARIADENIE:Článok 1Nariadenie Rady (ES) č. 1480/2003 sa týmto mení a dopĺňa takto:1. Článok 1 ods. 1 sa nahrádza takto:„1. Týmto sa ukladá konečné vyrovnávacie clo na dovoz niektorých mikroelektronických integrovaných obvodov známych ako dynamické pamäte s priamym prístupom (DRAM) vyrobených s využitím rôznych druhov technológie vytvárania polovodičovej štruktúry na základe oxidov kovov (MOS) vrátane doplnkových typov MOS (CMOS), všetkých typov, hustôt, druhov, rýchlostí prístupu, konfigurácií, balení alebo rámov, atď., s pôvodom v Kórejskej republike.DRAM definované v predchádzajúcom odseku majú túto formu:-  doštičky DRAM zahrnuté do kódu KN ex 8542 21 01 (kódu TARIC 8542 21 01 10),-  čipy (formy) DRAM zahrnuté do kódu KN ex 8542 21 05 (kódu TARIC 8542 21 05 10),-  zabudované DRAM zahrnuté do kódov KN 8542 21 11, 8542 21 13, 8542 21 15 a 8542 21 17,-  multikombinované formy DRAM (pamäťové moduly, pamäťové karty alebo niektoré iné druhy súhrnnej formy) zahrnuté do kódov KN ex 8473 30 10 (kód TARIC 8473 30 10 10), ex 8473 50 10 (kód TARIC 8473 50 10 10) a ex 8548 90 10 (kód TARIC 8548 90 10 10),-  čipy a/alebo zabudované DRAM zahrnuté do multikombinovaných foriem DRAM, ak multikombinované formy DRAM majú pôvod v iných krajinách ako Kórejská republika, zahrnuté do kódov KN ex 8473 30 10 (kód TARIC 8473 30 10 10), ex 8473 50 10 (kód TARIC 8473 50 10 10) a ex 8548 90 10 (kód TARIC 8548 90 10 10).“2. Článok 1 ods. 2 sa nahrádza takto:„2. Sadzba konečného vyrovnávacieho cla uplatniteľná na čistú franko cenu na hranici Spoločenstva pred preclením je:Kórejskí výrobcovia | Sadzba cla (%) | Doplnkový kód TARIC |Samsung Electronics Co., Ltd („Samsung“) 24th Fl., Samsung Main Bldg 250, 2-Ga, Taepyeong-Ro Jung-Gu, Seoul | 0 % | A437 |Hynix Semiconductor Inc. 891, Daechidong Kangnamgu, Seoul | 34,8 % | A693 |Všetky ostatné spoločnosti | 34,8 % | A999“ |3. Článok 1 ods. 3 sa prečísluje na článok 1 ods. 7.4. Vkladá sa nový článok 1 ods. 3:„3. Pri predložení colného vyhlásenia na prepustenie multikombinovaných foriem DRAM do voľného obehu colným orgánom členského štátu uvedie deklarant v kolónke 44 jednotného colného dokladu („JCD“) referenčné číslo, ktoré zodpovedá opisu výrobku/pôvodu uvedenému v nasledujúcej tabuľke. Sadzba konečného vyrovnávacieho cla uplatniteľná na čistú franko cenu na hranici Spoločenstva pred preclením je:č. | Opis výrobku/pôvodu | Referenčné číslo | Sadzba cla (%) |1 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v iných krajinách ako Kórejská republika alebo s pôvodom v Kórejskej republike a vyrobené spoločnosťou Samsung | D010 | 0 % |2 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú menej než 10 % čistej franko ceny na hranici Spoločenstva multikombinovaných foriem DRAM | D011 | 0 % |3 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 10 % alebo viac, ale menej než 20 % čistej franko ceny na hranici Spoločenstva multikombinovaných foriem DRAM | D012 | 3,4 % |4 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 20 % alebo viac, ale menej než 30 % čistej franko ceny na hranici Spoločenstva multikombinovaných foriem DRAM | D013 | 6,9 % |5 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 30 % alebo viac, ale menej než 40 % čistej franko ceny na hranici Spoločenstva multikombinovaných foriem DRAM | D014 | 10,4 % |6 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 40 % alebo viac, ale menej než 50 % čistej franko ceny na hranici Spoločenstva multikombinovaných foriem DRAM | D015 | 13,9 % |7 | Multikombinované formy DRAM s pôvodom v iných krajinách ako Kórejská republika, do ktorých sú zahrnuté čipy DRAM a/alebo zabudované DRAM s pôvodom v Kórejskej republike a vyrobené všetkými ostatnými spoločnosťami okrem spoločnosti Samsung a ktoré zodpovedajú 50 % alebo viac čistej franko ceny na hranici Spoločenstva multikombinovaných foriem DRAM | D016 | 17,4 %“ |5. Vkladá sa nový článok 1 ods. 4:„4. Pokiaľ ide o odsek 3 je uvedenie referenčného čísla v kolónke 44 JCD, v prípade opisu výrobku/pôvodu spadajúceho pod číslo 1, ako také považované za dostatočný podporný dôkaz. Pokiaľ ide o všetky ostatné opisy výrobku/pôvodu, deklarant predkladá vyhlásenie vydané posledným výrobcom osvedčujúce pôvod, výrobcov a hodnotu všetkých častí multikombinovaných foriem pamätí typu DRAM, v súlade s požiadavkami uvedenými v prílohe. Toto vyhlásenie sa vystavuje na hlavičkovom papieri spoločnosti a je opatrené pečiatkou spoločnosti.“6. Vkladá sa nový článok 1 ods. 5:„5. V prípade neuvedenia žiadneho referenčného čísla v JCD, ako je uvedené v odseku 3, alebo ak colné vyhlásenie nesprevádza žiadne vyhlásenie v prípadoch požadovaných v odseku 4, multikombinované formy DRAM – ak sa nedokáže opak – sa pokladajú za pamäte s pôvodom v Kórejskej republike vyrobené všetkými ostatnými spoločnosťami okrem spoločnosti Samsung a uplatňuje sa sadzba vyrovnávacieho cla vo výške 34,8 %.V prípadoch, keď nie sú niektoré čipy DRAM a/alebo zabudované DRAM zahrnuté do multikombinovaných foriem DRAM jasne označené a nie je možné jednoznačne identifikovať ich výrobcov na základe vyhlásenia požadovaného v odseku 4, by sa malo predpokladať – pokiaľ sa nedokáže opak – že takéto čipy DRAM a/alebo zabudované DRAM majú pôvod v Kórejskej republike a boli vyrobené spoločnosťami, na ktoré sa vzťahuje vyrovnávacie clo. V takýchto prípadoch sa sadzba vyrovnávacieho cla uplatniteľná na multikombinované formy DRAM vypočíta na základe percenta, ktoré predstavuje čistá franko cena na hranici Spoločenstva čipov DRAM a/alebo zabudovaných DRAM s pôvodom v Kórejskej republike z čistej franko ceny na hranici Spoločenstva multikombinovaných foriem DRAM, ako je uvedené v tabuľke v odseku 3, v kolónkach 2 až 7. Ak však hodnota uvedených čipov DRAM a/alebo zabudovaných DRAM znamená, že multikombinované formy DRAM, do ktorých sú zahrnuté, získajú kórejský pôvod, uplatňuje sa na multikombinované formy DRAM sadzba vyrovnávacieho cla vo výške 34,8 %.“7. Vkladá sa nový článok 1 ods. 6:„6. Na účely overenia údajov colnými orgánmi členských štátov sa mutatis mutandis uplatňuje článok 28 ods. 1, článok 28 ods. 3, článok 28 ods. 4 a článok 28 ods. 6 nariadenia Rady (ES) č. 2026/97.“Článok 2Toto nariadenie nadobúda účinnosť pätnástym dňom nasledujúcim po jeho uverejnení v Úradnom vestníku Európskej únie .Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa RadupredsedaPRÍLOHAVyhlásenie sprevádzajúce jednotný colný doklad a týkajúce sa dovozu multikombinovaných foriem DRAMPoznámka: toto vyhlásenie vydáva posledný výrobca multikombinovaných foriem DRAM na hlavičkovom papieri spoločnosti a je opatrené pečiatkou spoločnosti.1. Referenčné číslo: [číslo uvedené v článku 1 ods. 4]2. Názov všetkých výrobcov, ktorí sa zúčastnili na výrobe čipov DRAM a/alebo zabudovaných DRAM zahrnutých do multikombinovaných foriem DRAM: [uveďte plný názov, adresu a uskutočnený výrobný proces]3. Číslo a dátum obchodnej faktúry:4. Všeobecné informácie:Multikombinované formy DRAM | Cena čipov DRAM a/alebo zabudovaných DRAM vyrobených všetkými ostatnými spoločnosťami okrem spoločnosti Samsung a zahrnutých do multikombinovaných foriem DRAM |Množstvo | Cena (celková čistá cena franko na hranici Spoločenstva) | Pôvod | Cena multikombinovaných foriem DRAM (%) z celkovej ceny čistej ceny franko na hranici Spoločenstva | Doplnkový kód TARIC kórejského výrobcu |[pic][pic][pic][1] Ú. v. ES L 288, 21.10.1997, s. 1. Nariadenie naposledy zmenené a doplnené nariadením (ES) č. 461/2004 (Ú. v. EÚ L 77, 13.3.2004, s. 12).[2] Ú. v. EÚ L 212, 22.8.2003, s. 1.[3] Ú. v. EÚ C 70, 22.3.2005, s. 2.[4] Nariadenie Rady (EHS) č. 2913/92 (Ú. v. ES L 302, 19.10.1992, s. 1) naposledy zmenené a doplnené nariadením Európskeho parlamentu a Rady (ES) č. 648/2005 (Ú. v. EÚ L 117, 4.5.2005, s. 13).[5] Príloha 11 k nariadeniu Rady (EHS) č. 2454/93 (Ú. v. ES L 253, 11.10.1993, s. 1).